钦定古今图书集成/明伦汇编/氏族典/第024卷 > 冯伸己
## 钦定古今图书集成/明伦汇编/氏族典/第024卷 > 冯伸己

按《宋史冯拯传》：“拯子伸己，字齐贤，以荫补右侍禁，累
迁西头供奉官，授阁门祗候，桂州兵马都监，转运使
俞献可辟知廉州。久之，安化蛮扰边，又荐知宜州。天
圣中，改桂、宜、融、柳、象沿边兵马都监，遂专溪峒事。以礼宾使复知宜州。代还，道改供备库使，知邕州，改东
染院使，领荥州刺史，梓夔路兵马钤辖，迁洛苑使，知”
宜州。乐善蛮寇武阳，伸己遣谕祸福，蛮大悦，悉还所
掠。又莫世堪抄劫，伸己设法擒捕。迁果州团练使，徙
桂州。改右武卫大将军，守本官，分司西京，卒。